Okresná prokuratúra Prievidza 
M. Mišíka 22, 971 34 Prievidza 1 	

Sp. zn. : 1 Pv 857/13/3307	Prievidza, 19.5.2015
EEČ : 2-27-42-2015

U Z N E S E N I E

Trestná vec:	obvinený XXXXX  
Prečin:	Poškodzovanie cudzej veci podľa § 245 odsek 1 Trestného zákona číslo 300/2005 Zbierky zákonov v znení zákona číslo 334/2012 Zbierky zákonov

Rozhodol: 	prokurátor Okresnej prokuratúry Prievidza
Podľa § 217 odsek 1 Trestného poriadku vyslovujem, že obvinený:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
sa v skúšobnej dobe, určenej uznesením prokurátora Okresnej prokuratúry Prievidza zo dňa 14.3.2014, spisová značka 1 Pv 857/13/3307, ktorým podľa § 216 odsek 1 Trestného poriadku podmienečne zastavil trestné stíhanie, osvedčil.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).
po spoločnej dohode XXXXX so svojim bratom XXXXX dňa 19.10.2013 v čase od 01:12 hod. do 01:15 hod. v Kanianke na ulici Nová na parkovisku pred panelovým domom XXXXX poškodili motorové vozidlo zn. Škoda SuberB, ev. č.:XXXXX užívateľa XXXXX tak, že udieraním dutými kovovými tyčami o dĺžke 60 cm rozbili čelné sklo, zadné vyhrievané sklo, sťahovacie okno na zadných pravých dverách, pevné okno na zadných pravých dverách, spätné zrkadlo na strane spolujazdca, poškodili rám zadných pravých dverí, čím poškodenému XXXXX spôsobili škodu vo výške 549 eur.

Uznesením prokurátora Okresnej prokuratúry Prievidza zo dňa 14.3.2014, spisová značka 1 Pv 857/13/3307, bola určená skúšobná doba pre jednotlivých obvinených nasledovne:
1.	XXXXX, dátum narodenia: XXXXX 
12 mesiacov
Odôvodnenie:
	Uznesením 1 Pv 857/13/3307 zo dňa 14.03.2014 bolo podľa § 216 ods. 1 Trestného poriadku podmienečne zastavené trestné stíhanie proti obvinenému XXXXX trestne stíhanému pre prečin poškodzovania cudzej veci podľa § 245 ods. 1 Tr. zákona v spolupáchateľstve podľa § 20 Tr. zákona, ktorého sa dopustil tým spôsobom, že po spoločnej dohode so XXXXX dňa 19.10.2013 v čase od 01:12 hod. do 01:15 hod. v Kanianke na ulici Nová na parkovisku pred panelovým domom XXXXX poškodili motorové vozidlo zn. Škoda SuberB, ev. č.:XXXXX užívateľa XXXXX tak, že udieraním dutými kovovými tyčami o dĺžke 60 cm rozbili čelné sklo, zadné vyhrievané sklo, sťahovacie okno na zadných pravých dverách, pevné okno na zadných pravých dverách, spätné zrkadlo na strane spolujazdca, poškodili rám zadných pravých dverí, čím poškodenému XXXXX spôsobili škodu vo výške 549 eur.

	Uznesenie o podmienečnom zastavení trestného stíhania  nadobudlo právoplatnosť dňa 01.04.2014, skúšobná doba uplynula 01.04.2015.

	Bolo preto zisťované, či obvinený XXXXX v priebehu skúšobnej doby viedol riadny život, teda, či splnil podmienky podmienečného zastavenia trestného stíhania.

	Obvinený sa v skúšobnej dobre nedopustil trestného činu, pričom zo správy Okresného úradu v Prievidzi vyplýva, že dňa 04.09.2014 bol postihnutý pokutou vo výške 100 eur, a to za dopravný priestupok spočívajúci v nesprávnom predchádzaní. Zo správy z Obvodného oddelenia PZ je zrejmé, že obvinený viedol v priebehu skúšobnej doby riadny život, neboli s ním riešené žiadne problémy, správal sa v mieste bydliska slušne, rovnako v evidenciách Mestskej polície v Prievidzi nemá obvinený evidovaný žiaden priestupok. 

	Podľa § 217 ods. 1 Tr. poriadku ak obvinený v priebehu skúšobnej doby viedol riadny život, splnil povinnosť nahradiť spôsobenú škodu a vyhovel aj ďalším uloženým obmedzeniam a povinnostiam, prokurátor rozhodne, že sa obvinený osvedčil. Inak rozhodne s to aj počas skúšobnej doby, že sa v trestnom konaní pokračuje.

	V prípade obvineného XXXXX možno konštatovať, že v skúšobnej dobe viedol riadny život a teda, že sa osvedčil. Aj keď sa v skúšobnej dobe dopustil priestupku, jednalo sa o priestupok na úseku dopravy, ktorý svojou povahou žiadnym spôsobom nesúvisí s povahou trestnej činnosti, pre ktorú bol obvinený trestne stíhaný.

	Z týchto dôvodom som rozhodol tak, ako je uvedené vo výrokovej časti tohto uznesenia.

	Právoplatnosťou uznesenia o tom, že sa obvinený osvedčil, nastávajú účinky zastavenia trestného stíhania podľa § 9 ods. 1 písm. e) Tr. poriadku.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Michal Bíro
prokurátor